Diari Oficial de la Generalitat Valenciana


Sumari del DOGV 9825, del 10-04-2024 (2024/2241)

Informe ambiental i territorial estratègic de la modificació puntual núm. 24 del Pla General.
---------------------------------------------------------------------------------------------

### Dades del document

Número de DOGV
:   9825

Data del DOGV
:   10-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2241


Data del document
:   11-03-2024

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * administració local
    * pla d'urbanisme

Informe ambiental i territorial estratègic de la modificació puntual núm. 24 del Pla General. [2024/2241]  
De conformitat amb l'article 51.8 de la LLlei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual núm. 24 del Pla General d'Ontinyent, emés en sentit favorable per l'Ajuntament d'Ontinyent mitjançant Decret d'Alcaldia número 778/2024 d'11 de març, del tenor literal següent:  
  
  
«Aprovació informe ambiental i territorial estratègic de la modificació puntual núm. 24 del Pla General d'Ontinyent.  
  
Amb data 7 de març del 2024 s'ha emés informe per l'enginyera municipal de Medi Ambient i el TAG de Medi Ambient, en el sí de l'expedient d'avaluació ambiental i territorial estratègica de la modificació del Pla General d'Ontinyent núm. 24, en el sentit següent:  
  
  
«Antecedents  
En data 21 de juliol de 2016 es disposa que el Departament de Medi Ambient assumisca la instrucció i tramitació dels procediments d'avaluació ambiental i territorial estratègica quan l'òrgan ambiental siga municipal, de conformitat amb el que estableix l'article 48.c de la LLlei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El 13 de febrer del 2024 la regidora delegada de l'Àrea de Sostenibilitat acorda que s'inicie el procediment d'avaluació ambiental de la Modificació Puntual Núm. 24 Pla General Ontinyent.  
  
Consideracions jurídiques  
El Reial decret legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
L'avaluació ambiental estratègica és l'instrument de prevenció, establert en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del territori, Urbanisme i Paisatge, de la Comunitat Valenciana.  
  
Òrgan ambiental municipal  
L'article 49 del Decret Legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i habitatge (TRLOTUP) estableix que l'òrgan ambiental i territorial serà autonòmic amb caràcter general, excepte els supòsits de l'apartat 2, en els quals serà l'Ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local.  
La modificació plantejada (es refereix a l'ordenació pormenoritzada de sòl urbà), es troba en el supòsit de l'apartat a de l'article 49.2 del TRLOTUP, motiu pel qual l'òrgan ambiental i territorial és el propi Ajuntament d'Ontinyent.  
Com que la TRLOTUP no concreta, en estos casos, quin òrgan municipal és el competent per a realitzar l'avaluació ambiental i territorial estratègica, resulta aplicable el que disposa l'article 21.1.s de la Llei 7/1985, de 2 d'abril, Reguladora de les Bases del Règim Local, segons el qual la dita competència li correspondria a l'alcalde president.  
  
Planejament vigent  
El planejament municipal vigent és el Pla General d'Ontinyent, aprovat definitivament el 10 d'abril de 2006, per la Comissió Territorial d'Urbanisme de València, publicat en el Butlletí Oficial de la Província de 22 de desembre de 2006. Este planejament va obtindre declaració d'impacte ambiental positiva amb condicionants el 28 de novembre de 2005.  
No obstant, la sentència del Tribunal Suprem de 29 d'abril de 2011 va estimar parcialment el recurs contenciós administratiu núm. 1044/2003 i va declarar la nul·litat de l'acord d'aprovació definitiva de la Homologació i Pla de Reforma interior Germanies.  
Per este motiu, el planejament en vigor en l'àmbit objecte de la modificació seria el del Pla General anterior aprovat en 1989.  
  
Documentació presentada  
La documentació objecte del present informe està integrada pel Document per a l'avaluació ambiental territorial i estratègica. Compren el contingut mínim establert a l'article 52.2 del TRLOTUP:  
  
a) La motivació de l'aplicació del procediment simplificat d'avaluació ambiental i territorial estratègica.  
b) Un resum dels motius de la selecció de les alternatives previstes.  
  
c) Les mesures previstes per a previndre, reduir i, en la mesura que siga possible, compensar, qualsevol efecte negatiu important en el medi ambient i en el territori, que es derive de l'aplicació del pla, així com per a mitigar la seua incidència sobre el canvi climàtic i la seua adaptació a este.  
d) Una descripció de les mesures previstes per al seguiment ambiental del pla.  
  
Informes emesos.  
Atès el caràcter molt puntual de la modificació plantejada, no afecta les competències d'altres administracions públiques. Per este motiu no s'han sol·licitat informes sectorials, considerant-se una competència completa i exclusiva de l'ajuntament d'Ontinyent.  
  
Objecte i justificació.  
La modificació afecta a la distribució de volumetria d'una part de l'illa residencial situada entre els carrers Passeig de les Germanies, Manuel Taberner Gandia, Músic Pérez Jorge i Avinguda Ramon y Cajal.  
La modificació es redacta per adaptar l'ordenació existent en la zona per fer-la compatible amb una proposta d'implantació comercial en l'illa que configura l'àmbit de l'actuació.  
Per a dur a terme esta adaptació, es proposa modificar les alineacions de les edificacions, reordenar el número d'altures i profunditat edificable en la part residencial i ajustar els paràmetres específics de l'ordenació. Globalment, es redueix l'edificabilitat de l'àmbit.  
  
Per últim, es fixen les distàncies mínimes de les edificacions a l'edifici protegit de la fàbrica de farines la Concepció, millorant, en general, les condicions urbanístiques de la seua conservació.  
  
Consultes prèvies  
De conformitat amb l'article 51.3 del TRLOTUP, no cal efectuar consulta prèvia quan es tracte de modificacions puntals que regulen aspectes parcials del Pla que es modifique.  
  
Estudi de possibles alternatives  
Per a aconseguir els objectius pretesos amb esta modificació s'han contemplat les següents alternatives:  
a) Manteniment de la regulació establerta pel Pla General de 1989.  
  
b) La proposta contemplada en el document objecte del present informe.  
c) Altres alternatives podrien plantejar de manera diferent el contingut de les modificacions proposades, però sense que es considere que pugueren produir cap canvi respecte les condicions de l'avaluació ambiental.  
La solució del planejament vigent es considera obsoleta ja que estableix una ordenació d'illa tancada amb unes profunditats edificables excessives alienes a les tipologies actuals, així com unes ordenances d'edificació que no coincideixen en molts aspectes amb les del nou Pla General a la zona d'eixample on s'ubica la parcel·la.  
Identificació i valoració de possibles efectes adversos sobre el medi ambient  
La modificació plantejada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no és susceptible de generar problemes ambientals diferents dels ja previstos pel Pla General; no suposa augment d'emissions, empitjorament dels nivells de contaminació o canvis sobre els factors que afectarien el canvi climàtic; no afecta elements del patrimoni natural; no afecta elements del patrimoni cultural significativament i en cap cas en sentit negatiu; no afecta el paisatge ni cap espai protegit; no té incidència en el model territorial vigent i no incompleix les determinacions legals vigents de qualsevol altra àrea afectada que puguera trobar-se sotmesa a algun tipus de protecció.  
  
Per tant, d'acord amb els criteris de l'annex VIII de la LOTUP, es pot determinar que la modificació plantejada no té efectes significatius sobre el medi ambient i el territori.  
  
Conclusions  
Analitzat l'esborrany de Modificació Puntual Núm. 24 Pla General Ontinyent, podem concloure que el procediment d'avaluació ambiental i territorial estratègica simplificat és suficient per a determinar que la modificació proposada no té efectes significatius sobre el medi ambient i el territori.  
Proposem, per tant, resoldre favorablement l'informe ambiental i territorial estratègic.»  
De conformitat amb allò que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'Ordenació del Territori, Urbanisme i Paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les Bases del Règim Local, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 24 del Pla General d'Ontinyent.  
  
Segon  
Continuar la tramitació del Projecte de Modificació Puntual núm. 24 del Pla General d'Ontinyent.  
  
Tercer  
Indicar que segons estableix l'article 53.7 de la TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la data de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Quart  
Publicar el present informe en el Diari Oficial de la Generalitat Valenciana, d'acord amb el que disposa l'article 53.8 de la TRLOTUP.»  
  
  
Ontinyent, 11 de març de 2024.- El alcalde: Jorge Rodríguez Gramage.